**Ministru kabineta noteikumu projekta “Kārtība, kādā izmanto 2021. gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Kārtība, kādā izmanto 2021. gadam  paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” (turpmāk – MK noteikumu projekts) sagatavots saskaņā ar likuma “Par valsts budžetu 2021. gadam” 29. pantu. MK noteikumu projekta mērķis ir noteikt kārtību, kādā Vides aizsardzības un reģionālās attīstības ministrija (turpmāk – ministrija) budžeta programmas 30.00.00 "Attīstības nacionālie atbalsta instrumenti" ietvaros paredzēto apropriāciju izmanto valsts un pašvaldību vienoto klientu apkalpošanas centru (turpmāk – VPVKAC) tīkla izveidei, uzturēšanai un publisko pakalpojumu sistēmas pilnveidei 2021. gadā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts sagatavots saskaņā ar likuma “Par valsts budžetu 2021. gadam” 29. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publisko pakalpojumu nodrošināšana sabiedrībai un sniegšanas pilnveidošana ir būtiska valsts pārvaldes modernizācijas un valsts pārvaldes strukturālo reformu sastāvdaļa kā viena no valdības prioritātēm. Saskaņā ar Ministru kabineta 2015. gada 10. janvāra rīkojumu Nr. 14 “Grozījumi Koncepcijā par publisko pakalpojumu sistēmas pilnveidi”, 2015. gadā tika uzsākta VPVKAC izveide un darbinieku mācības.  Lai nodrošinātu valsts pakalpojumu pieejamību, ministrijai no 2015. gada jauno politikas iniciatīvu ietvaros tiek piešķirts finansējums VPVKAC tīkla uzturēšanai un attīstībai pasākuma “Publisko pakalpojumu pieejamības nodrošināšana saskaņā ar vienas pieturas aģentūras principu” ietvaros. Saskaņā ar likumu “Par valsts budžetu 2021. gadam” un likumu “Par vidēja termiņa budžeta ietvaru 2021., 2022. un 2023. gadam” finansējums šim mērķim 2021. gadā plānots 940 394 *euro* apmērā.  Kopējais VPVKAC tīklā sniegtais pakalpojumu skaits periodā no 2015. gada 1. septembra līdz 2020. gada 30. novembrim ir 395 700, tai skaitā 209 200 konsultācijas un 186 500 pakalpojumu pieteikumi, savukārt periodā no 2020. gada 1. janvāra līdz 2020. gada 30. novembrim kopējais sniegto pakalpojumu skaits ir 105 900, tai skaitā 79 100 konsultācijas un 26 800 pakalpojumu pieteikumi.  Kopā 2020. gada 11 mēnešos sniegti 105 900 pakalpojumi, t.i., vidēji mēnesī sniegti 9 627 pakalpojumi.  Informējam, ka 2018., 2019. un 2020. gadā ir veikti šādi pētījumi:  1. Vienota publisko pakalpojumu palīdzības dienesta izveides potenciāla izvērtēšana;  2. Pasākumu plāna izstrādāšana klientu apkalpošanas plūsmas novirzīšanai uz izmaksu ziņā efektīvākiem kanāliem;  3. Valsts pārvaldes institūciju klientu klātienes apkalpošanas struktūru optimizācijas iespēju izvērtēšana.  Minētajos pētījumos ir norādīta nepieciešamība pārskatīt VPVKAC tīkla finansējuma modeli. Ministrijā patlaban tiek izstrādāts jauns VPVKAC tīkla finansējuma modelis, kuru plāno ieviest sākot ar 2022. gadu.  Vienlaikus skaidrojam, ka ar ministrijas valsts sekretāra 2019. gada 26. jūlija rīkojumu Nr. 1-2/92 izveidotā darba grupa priekšlikumu izstrādei izmaiņām kārtībā, kādā ministrija budžeta programmas 30.00.00 “Attīstības nacionālie atbalsta instrumenti” paredzētās apropriācijas ietvaros piešķir dotāciju pašvaldībām VPVKAC tīkla izveidei, uzturēšanai un publisko pakalpojumu sistēmas pilnveidei, ir izanalizējusi slodzes sadalījumu VPVKAC tīklā, apkalpojot klientus klātienē un sniedzot telefonisko atbalstu e-pakalpojumu lietotājiem, izvērtējusi dotāciju piešķiršanas kārtības izmaiņas praktiskos aspektus ar mērķi ieviest uz VPVKAC attīstību un efektivitātes veicināšanu vērstu dotāciju piešķiršanas kārtību un sagatavojusi priekšlikumus izmaiņām valsts budžeta dotācijas piešķiršanas kārtībā. VPVKAC dotācijas finansējuma maiņas darba grupas dalībnieki, izvērtējot VPVKAC pakalpojumu pārvaldības sistēmā reģistrētos datus par VPVKAC tīklā sniegtajiem valsts pārvaldes pakalpojumiem un to sniegšanas dinamiku, konstatēja, ka slodžu sadalījums VPVKAC tīklā ir izteikti nevienmērīgs – valsts dotācija par vienu reģistrēto valsts pārvaldes pakalpojumu ir robežās no 1,68 EUR līdz pat 140 EUR (aprēķinā izmantoti reāli apkopotie dati VPVKAC tīklā gadā laika periodā no 2018. gada 1. oktobra līdz 2019. gada 30. septembrim). Vairāk kā 30 VPVKAC sniegto valsts pārvaldes pakalpojumu skaits ir mazāks kā divi reģistrētie valsts pārvaldes pakalpojumi vienā darba dienā. Astoņi VPVKAC vienā darba dienā klientiem snieguši vairāk kā 10 valsts pārvaldes pakalpojumus. Taču minētie VPVKAC saņem praktiski vienādu valsts budžeta dotāciju, kuras apjoms atkarīgs no iedzīvotāju skaita pašvaldībā, nevis sniegto pakalpojumu skaita (līdzšinējais dotācijas lielums ir 6 900 EUR gadā – pašvaldībām ar iedzīvotāju skaitu līdz 10 000 iedzīvotājiem, 9 660 EUR gadā – pašvaldībām ar iedzīvotāju skaitu no 10 000 līdz 20 000 iedzīvotāju un 13 800 EUR gadā – pašvaldībām ar vairāk kā 20 000 iedzīvotājiem).  Jauno dotācijas modeli no 2022. gada ir plānots veidot ar sistemātisku, un VPVKAC tīkla ietvaros aptverošu iespēju veikt pakalpojumu efektivitātes mērījumus, kur regulāri par sniegtajiem pakalpojumiem dati tiek ievadīti reālā laikā pakalpojuma pārvaldības sistēmā un ikdienas gaitā tiek uzkrāta pakalpojumu sniegšana katrā no VPVKAC. Jaunajam pakalpojumu dotācijas modelim ir jābūt sasaistītam ar pakalpojumu sniegšanas gadījumiem un faktiski sniegto pakalpojumu pašizmaksām, taču veidojot modeli, nedrīkst ignorēt faktu, ka pakalpojumu pieejamības nodrošināšanai ir noteikts izmaksu apjoms, kas visdrīzāk būs nemainīgs vai lineāri mainīgs individuālā VPVKAC ietvaros un proporcionāls ar VPVKAC kapacitāti.  Pamatojoties uz minēto, uzskatāms, ka, lai nodrošinātu pastāvīgu normatīvo aktu bāzi, neveidojot biežas izmaiņas tajos, tajā skaitā ņemot vērā 2021. gadā īstenojamo Administratīvi teritoriālo reformu, nosakot jaunu administratīvo iedalījumu Latvijas Republikā, labas pārvaldības princips un labā prakse noteic, ka VPVKAC finansējuma modeļa maiņa būtu veicama pēc Administratīvi teritoriālās reformas īstenošanas.  Papildus minētajam, 2020. gada 4. februārī ir izdots Ministru kabineta rīkojums Nr. 39 “Par pakalpojumu vides pilnveides plānu 2020.-2023. gadam”, kur cita starpā ir iestrādāta nostādne, ka, izstrādājot jauno VPVKAC finansējuma modeli, tiks ņemti vērā minētie darba grupas priekšlikumi, proti, vienotā publisko pakalpojumu palīdzības dienesta izveidei un VPVKAC tīkla kopējai attīstībai nepieciešams mainīt esošo dotācijas izmaksu aprēķināšanas modeli, kas paredz nākotnē ikgadējo dotāciju izmaksu aprēķināt VPVKAC pēc sniegto pakalpojumu un apkalpoto kontaktu skaita, kas netiešā veidā veicinātu VPVKAC veidot tā, lai sniegto pakalpojumu un konsultāciju skaits augtu (piemēram, rūpīgāk izvēlēties atrašanās vietu, optimizēt esošās vietas, uzlabot kvalitāti u.c.). Papildus būtu nepieciešams dotācijas izmaksu aprēķināšanā vērtēt arī pakalpojumu un konsultāciju sniegšanas kvalitāti.  Papildus minētajam, tiek plānots rast risinājumu, lai jautājums par kārtības noteikšanu apropriācijas izmantošanai VPVKAC tīkla izveidei, uzturēšanai un publisko pakalpojumu sistēmas pilnveidei nebūtu jārisina ikgadēji ar deleģējuma iekļaušanu kārtējā gada valsts budžeta likumā.  Atbilstoši MK noteikumiem ministrija veic pašvaldību atlasi valsts budžeta dotācijas piešķiršanai.  Saskaņā ar MK noteikumu projekta 12. punktu valsts budžeta dotācijas atlikumu vides aizsardzības un reģionālās attīstības ministram ir tiesības novirzīt jaunu VPVKAC izveidei un uzturēšanai novadu nozīmes attīstības centros, kā arī publisko pakalpojumu sistēmas pilnveidošanai, tajā skaitā informācijas un komunikācijas tehnoloģiju attīstībai VPVKAC tīklā.  Pie valsts budžeta dotācijas atlikuma novirzīšanas jaunu klientu apkalpošanas centru izveidei un uzturēšanai novadu nozīmes attīstības centros, kā arī pakalpojumu sistēmas pilnveidei, tajā skaitā informācijas un komunikācijas tehnoloģiju attīstībai vienoto klientu apkalpošanas centru tīklā, komisija ņem vērā šo noteikumu 7. punktā minētos kritērijus. Komisijas tiesības ir noteiktas noteikumu 6. punktā, bet izvērtēšanas rezultāti – 8. punktā.  Ņemot vērā, ka VPVKAC darbojas novadu pašvaldībās un ir veidoti izmantojot pašvaldību infrastruktūru, kā arī to, ka budžeta dotācijas tiek novirzītas pašvaldībām, komisijas personālsastāvā tiek iekļauti ministrijas, Latvijas Pašvaldību savienības, Reģionālo attīstības centru apvienības un nevalstisko organizāciju pārstāvji. Citu ministriju dalība komisijā nav nepieciešama.  Pašvaldību iesniegtos pieteikumus par dotācijas piešķiršanu VPVKAC izveidošanai, uzturēšanai un publisko pakalpojumu sistēmas pilnveidei, tai skaitā pakalpojumu vadības sistēmas pilnveidei, izvērtē ministrija atbilstoši ministrijas noteiktajai kārtībai un izdod rīkojumu saskaņā ar MK noteikumu projekta 13. punktu.  Saskaņā ar MK noteikumu projekta 4. punktu ministrija centralizēti nodrošina VPVKAC atpazīstamības pasākumus, mācību organizēšanu, tai skaitā satura izstrādi un sabiedriskās domas pētījuma veikšanu, šim mērķim paredzot finansējumu 10 000 *euro* apmērā no budžeta programmas 30.00.00 “Attīstības nacionālie atbalsta instrumenti” ietvaros piešķirtās valsts budžeta dotācijas.  Kopš 2016. gada, ņemot vērā piešķirto dotācijas apjomu, VPVKAC novadu un reģionu nozīmes attīstības centros uzturēšanas izdevumu aprēķinā kā labās prakses piemērs pārņemta Finanšu ministrijas 2015. gada 27. martā apstiprinātā metodika “Par netiešo izmaksu vienotās likmes piemērošanu projekta izmaksu atzīšanā 2014. - 2020. gada plānošanas periodā” <http://www.esfondi.lv/upload/00-vadlinijas/vadlinijas_2015/4.3._metodika.pdf> (turpmāk - Metodika). Pamatojums šādas Metodikas pielietošanā – labā prakse un aprobēts modelis.  MK noteikumu projektā uzturēšanas izdevumu atbalstāmās izmaksas 15% apmērā ir noteiktas atbilstoši Metodikai, sadalot netiešās izmaksas:  1) VPVKAC kancelejas preces, biroja piederumi un biroja aprīkojums;  2) VPVKAC komunālie maksājumi un telpu uzturēšana (tai skaitā iestādes koplietošanas telpu un koplietošanas resursu izmantošanas izdevumu proporcionāla segšana);  3) VPVKAC sakaru, interneta, informācijas tehnoloģiju uzturēšana un pasta pakalpojumi.  Ne mazāk par 50 % no VPVKAC uzturēšanas izdevumiem pašvaldība sedz no saviem budžeta līdzekļiem. Nodarbināto atlīdzības izdevumi tiek noteikti atbilstoši ministrijas 2016. gada 19. augustā apstiprinātajai metodikai “Metodiskie ieteikumi pašvaldību pārskatu par piešķirtās dotācijas izlietojuma pārbaudei un valsts un pašvaldību vienoto klientu apkalpošanas centru tīkla uzturēšanas izdevumu aprēķināšanai 2017. gadam un turpmākajiem gadiem”. Saskaņā ar MK noteikumu projekta 18. punktu VPVKAC nodarbināto atlīdzības fonda nodrošināšanai dotācija 2021. gadā piešķirama šādā apmērā:  1. pašvaldībām, kurās ir līdz 10 000 iedzīvotāju, – 500 *euro* mēnesī;  2. pašvaldībām, kurās ir no 10 001 līdz 20 000 iedzīvotāju, – 700 *euro* mēnesī;  3. pašvaldībām, kurās ir vairāk nekā 20 000 iedzīvotāju, – 1 000 *euro* mēnesī.  Valsts budžeta dotācijas apmērs, sagatavojot MK noteikumu projektu, tiek pārskatīts, t.i., ik gadu var tikt palielināts vai samazināts, ņemot vērā Pilsonības un migrācijas lietu pārvaldes (turpmāk – PMLP) aktuālos publicētos pārskata datus par iedzīvotāju skaitu pašvaldībās.  Izstrādājot MK noteikumu projekta 2. pielikumu, tika ņemti vērā 2020. gada 1. jūlijā PMLP tīmekļvietnē esošie publicētie aktuālie dati “Iedzīvotāju skaits pašvaldībās”  (<https://www.pmlp.gov.lv/lv/assets/ISPV_Pasvaldibas_iedzivotaju_skaits.pdf>).  Atlīdzība VPVKAC nodarbinātajiem piešķirama, nepārsniedzot noteikto apmēru, neatkarīgi no iesaistīto darbinieku skaita.  VPVKAC uzturēšanas faktisko izdevumu pārskatu par 2021. gadu pašvaldības iesniedz, izmantojot Valsts kases e-pakalpojumu – ePārskati (turpmāk – ePārskati)” līdz 2022. gada 8. janvārim, norādot gan dotācijas izlietojumu, gan pašvaldību līdzfinansējumu.  Ņemot vērā, ka administratīvi teritoriālās reformas ietvaros pašvaldības tiek apvienotas vai sadalītas, iepriekš minēto pārskatu iesniedz jaunizveidotā pašvaldība, kuras administratīvajā teritorijā VPVKAC atrodas. Ņemot vērā, ka Aglonas VPVKAC, kurš atrodas Aglonas ciemā un tiek pievienots Preiļu novadam, un Inčukalna VPVKAC, kurš atrodas Inčukalna ciemā un tiek pievienots Siguldas novadam, attiecīgi par šiem VPVKAC iepriekš minētos pārskatus iesniegs Preiļu novada un Siguldas novada pašvaldības.  Likums “Par valsts budžetu 2021. gadam” nosaka deleģējumu finansējuma sadalē tikai vienam gadam – 2021. gadam. Līdz ar to MK noteikumu projektā un anotācijā nav ietverama prasība par turpmākajos gados nepieciešamo valsts budžeta finansējumu VPVKAC izveidei, uzturēšanai un nodarbināto atlīdzībai.  Ekonomiskos ieguvumus veido administratīvā sloga samazinājums VPVKAC klientiem. Administratīvā sloga samazinājums novadu centros ir pamatots ar klientu laika un naudas resursu ietaupījumu, nebraucot uz tuvāko reģionālo centru., administratīvais slogs samazināsies arī sinerģijas efekta dēļ.  Pamatojoties uz piešķirto dotācijas apmēru, 2021. gadā tiks nodrošināta 82 novadu nozīmes un 11 reģionālās nozīmes VPVKAC uzturēšana, kā arī VPVKAC informācijas sistēmas *pakalpojumucentri.lv* darbība. Ar MK noteikumu projekta spēkā stāšanos tiek apstiprināta uzturēšanas un izveides dotācija, tādējādi pēc MK noteikumu projekta spēkā stāšanās dotācija ir pārskaitāma pašvaldībām atbilstoši MK noteikumu projekta 2. pielikuma 1. un 2. punktam. VPVKAC tīkla izveidei, uzturēšanai un publisko pakalpojumu sistēmas pilnveidei 2021. gadā piešķirtās dotācijas kopējais apmērs ir 940 394 e*uro*, savukārt MK noteikumu projekta 2. pielikumā norādītās dotācijas apjoma daļa sastāda 806 060 *euro.* Dotācijas atlikusī summa 134 334 *euro* apjomā tiks piešķirta VPVKAC izveidei, uzturēšanai, publisko pakalpojumu sistēmas pilnveidei novadu nozīmes attīstības centros, informācijas un komunikācijas tehnoloģiju attīstībai VPVKAC, kā arī VPVKAC darbinieku apmācībai un atpazīstamības pasākumiem. Pēc pašvaldību pieteikumu saņemšanas par dotācijas piešķiršanu novadu nozīmes attīstības centru izveidei tiek lemts saskaņā ar MK noteikumu projekta 13. punktu.  Lai nodrošinātu vienveidīgu pieprasītāko valsts pakalpojumu sniegšanu pašvaldībās, Lauku atbalsts dienests, Nodarbinātības valsts aģentūra, Uzņēmumu reģistrs, PMLP, Valsts ieņēmumu dienests, Valsts sociālās apdrošināšanas aģentūra un Valsts zemes dienests ir izstrādājuši pieprasītu, relatīvi vienkāršu un nedalāmu pakalpojumu, kuriem ir administratīva pakalpojuma pazīmes, grozu - minimālo pakalpojumu grozu, kura sniegšana tiek piedāvāta novadu nozīmes pašvaldību centros. VPVKAC tīkla attīstības gaitā pakalpojumu klāsts tika papildināts arī ar Lauksaimniecības datu centra un Valsts darba inspekcijas pakalpojumiem. 2019. gada 24. maijā VPVKAC Uzraudzības padome lēma par VPVKAC pakalpojumu grozā pieejamo pakalpojumu klāsta papildināšanu ar Veselības un darbspēju ekspertīzes ārstu valsts komisijas pakalpojumiem, bet 2019. gada 2. oktobrī - ar Būvniecības un valsts kontroles biroja, Sociālās integrācijas valsts aģentūras pakalpojumiem un viena jauna Valsts sociālās apdrošināšanas aģentūras pakalpojuma iekļaušanu VPVKAC sniegto pakalpojumu klāstā.  MK noteikumu projektā paredzētā dotācija izmantojama VPVKAC uzturēšanai laika periodā no 2021. gada 1. janvāra līdz 31. decembrim. Pārskatā izdevumus norāda detalizētā sadalījumā atbilstoši Ministru kabineta 2005. gada 27. decembra noteikumos Nr. 1031 “Noteikumi par budžetu izdevumu klasifikāciju atbilstoši ekonomiskajām kategorijām” noteiktajam.  Valsts budžeta dotāciju, kas nav izlietota vai nav izlietota atbilstoši paredzētajam mērķim, pašvaldība pēc MK noteikumu projekta 3. un 4. pielikumā noteiktā pārskata apstiprināšanas ePārskatos 10 darbdienu laikā atmaksā ministrijai, maksājuma rīkojumā norādot izdevumu ekonomiskās klasifikācijas kodu: “7245” un saņēmēja pusē – ieņēmumu klasifikācijas kodu: “19560” ePārskati. |
| mini3. | Projekta izstrādē iesaistītās institūcijas un publiskas personas kapitālsabiedrības | Latvijas Pašvaldību savienība, Valsts kase. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, ko skar šis MK noteikumu projekts, aptver 82 novadu un 11 reģionālās nozīmes pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs iedzīvotājiem samazinās. Pašvaldību iedzīvotājiem pašvaldību administratīvajā teritorijā tiks nodrošināta valsts un pašvaldību pakalpojumu saņemšana klātienē. |
| 3. | Administratīvo izmaksu monetārs novērtējums | Informācijas sniegšanas pienākumi pašvaldībām izriet no MK noteikumu projekta 27. un 28. punkta.  Pašvaldībām informācijas sniegšanas pienākuma radītās izmaksas jeb administratīvās izmaksas ir C = (f x l) x (n x b) = 2 024 *euro*, kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļu apjoms, kas nepieciešams, lai nodrošinātu MK noteikumu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) (atbilstoši [Centrālās statistikas tīmekļvietnes “Darbaspēka izmaksas”](http://www.csb.gov.lv/statistikas-temas/px_tabulas/vienas-stundas-darbaspeka-izmaksas-pa-darbibas-veidiem-pa-ceturksniem-s)) + pie identificētām darbaspēka izmaksām pieskaitīts klāt 25% (pieskaitāmās izmaksas) – 12,65;  l – laika patēriņš, kas nepieciešams, lai sagatavotu informāciju, kuras sniegšanu paredz projekts - 16 h;  n – subjektu skaits, uz ko attiecas projektā paredzētās informācijas sniegšanas prasības - 5;  b – cik bieži gada laikā projekts paredz informācijas sniegšanu - 2.  Informācijas apkopošanas, uzglabāšanas pienākumi ministrijai izriet no MK noteikumu projekta 30. un 31. punkta.  Ministrijai informācijas sniegšanas pienākuma radītās izmaksas jeb administratīvās izmaksas ir C = (f x l) x (n x b) = 2 530 *euro*, kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) (atbilstoši [Centrālās statistikas tīmekļvietnes “Darbaspēka izmaksas”](http://www.csb.gov.lv/statistikas-temas/px_tabulas/vienas-stundas-darbaspeka-izmaksas-pa-darbibas-veidiem-pa-ceturksniem-s) + pie identificētām darbaspēka izmaksām pieskaitīts klāt 25% (pieskaitāmās izmaksas) – 12,65;  l – laika patēriņš, kas nepieciešams, lai sagatavotu informāciju, kuras sniegšanu paredz projekts – 40 h;  n – subjektu skaits, uz ko attiecas projektā paredzētās informācijas sniegšanas prasības - 5;  b – cik bieži gada laikā projekts paredz informācijas sniegšanu - 1.  Kopš 2015. gada, kad tika uzsākta VPVKAC tīkla izveide, nav radies papildu informācijas sniegšanas pienākums un kopējās administratīvās izmaksas paliek līdzšinējā līmenī, proti, kopējās administratīvās izmaksas ir 4 554 *euro.* |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2021 | | Turpmākie trīs gadi (*euro*) | | | | | |
| 2022 | | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | | 5 | 6 | 7 | 8 |
| 1. Budžeta ieņēmumi | 940 394 | 0 | 0 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 940 394 | 0 | 0 | | 0 | 0 | 0 | 0 |
| 1.2. valsts speciālais budžets | 0 | 0 | 0 | | 0 | 0 | 0 | 0 |
| 1.3. pašvaldību budžets | Nav precīzi aprēķināms | 0 | 0 | | 0 | 0 | 0 | 0 |
| 2. Budžeta izdevumi | 940 394 | 0 | 0 | | 0 | 0 | 0 | 0 |
| 2.1. valsts pamatbudžets | 940 394 | 0 | 0 | | 0 | 0 | 0 | 0 |
| 2.2. valsts speciālais budžets | 0 | 0 | 0 | | 0 | 0 | 0 | 0 |
| 2.3. pašvaldību budžets | Nav precīzi aprēķināms | 0 | 0 | | 0 | 0 | 0 | 0 |
| 3. Finansiālā ietekme | 0 | 0 | | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | | 0 | 0 | 0 | 0 |
| 3.2. speciālais budžets | 0 | 0 | 0 | | 0 | 0 | 0 | 0 |
| 3.3. pašvaldību budžets | 0 | 0 | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | | 0 | 0 | 0 | 0 |
| 5. Precizēta finansiālā ietekme | X | 0 | X | | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2021. gadam” ministrijai VPVKAC izveidei, uzturēšanai un publisko pakalpojumu sistēmas pilnveidei paredzēts finansējums 2021. gadā 940 394*euro*.  Paredzētais finansējums 2021. gadā 940 394 *euro* sadalās šādi:   1. dotācijas apmērs 2021. gadā VPVKAC tīkla uzturēšanai un publisko pakalpojumu sistēmas pilnveidei 741 060 *euro;* 2. dotācijas, lai nodrošinātu VPVKAC darbībai nepieciešamo pakalpojumu vadības sistēmas uzturēšanu 65 000 *euro*; 3. dotācijas apmērs 2021. gadā, paredzot darbinieku apmācības un VPVKAC atpazīstamības pasākumus un sabiedriskās domas pētījuma veikšanu, 10 000*euro*; 4. dotācijas apmērs 2021. gadā VPVKAC tīkla izveidei, uzturēšanai, publisko pakalpojumu sistēmas pilnveidei novadu nozīmes attīstības centros, kā arī informācijas un komunikācijas tehnoloģiju attīstībai vienoto klientu apkalpošanas centros 124 334 *euro*. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | | |
| 8. Cita informācija | Atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 33. punktā noteiktajam, nav iespējams precīzi aprēķināt MK noteikumu projekta ietekmi uz pašvaldību budžeta līdzekļiem, jo katras pašvaldības pieteikums satur individualizētus aprēķinus, pieprasot pašvaldību budžetu un investīciju apjomus. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ministrijai jāizdod rīkojums par komisijas personālsastāvu, kā arī saskaņā ar Valsts pārvaldes iekārtas likuma 73. panta pirmās daļas 1. punktu jāizdod komisijas nolikums un 75. panta otro daļu – komisijas reglaments. |
| 2. | Atbildīgā institūcija | Ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par MK noteikumu projektu un dotu iespēju izteikt viedokli, MK noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts sekretāru sanāksmē ievietots ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Ievietojot MK noteikumu projektu ministrijas tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē (<https://www.mk.gov.lv/lv/content/ministru-kabineta-diskusiju-dokumenti>) no 2020. gada 21. decembra līdz 2021. gada 3. janvārim, sabiedrība tika aicināta līdzdarboties, izsakot viedokli. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (t.sk. līdz 2021. gada 3. janvārim) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija un pašvaldības, kuras pieteikušās dotācijai. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta īstenošana tiks veikta esošo cilvēkresursu ietvaros. Saistībā ar MK noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

Režā 67026945

Sandra.reza@varam.gov.lv